## Projekts

Latvijas Republikas Ministru kabinets

\_\_\_\_\_\_. gada Noteikumi Nr.

Rīgā (prot. Nr. .§)

**Būvspeciālistu kompetences novērtēšanas un patstāvīgās prakses uzraudzības noteikumi**

Izdoti saskaņā ar

[Būvniecības likuma](http://m.likumi.lv/ta/id/258572-buvniecibas-likums" \t "_blank)   
5. panta pirmās daļas 4. punktu

**I. Vispārīgais jautājums**

1. Noteikumi nosaka:

1.1. nosacījumus, ar kādiem fiziskajām personām izsniedz, reģistrē un anulē sertifikātu patstāvīgai praksei arhitektūras (turpmāk – arhitekta prakses sertifikāts), būvniecības un elektroenerģētikas jomā (turpmāk – būvprakses sertifikāts), kā arī šo sertifikātu (turpmāk – būvspeciālista sertifikāts) izsniegšanas, reģistrēšanas un anulēšanas, darbības apturēšanas un atjaunošanas kārtību;

1.2. cik ilga praktiskā darba pieredze arhitektūras un būvniecības jomā nepieciešama, lai pretendētu uz sertifikātu patstāvīgai praksei arhitektūras un būvniecības jomā;

1.3. kompetences pārbaudes organizēšanas nosacījumus un kompetences pārbaudes saturu;

1.4. patstāvīgās prakses uzraudzības kārtību;

1.5. maksas pakalpojumu apmēru, maksāšanas kārtību un saņemto līdzekļu izmantošanas kārtību;

1.6. kompetences pārbaudes iestādes pilnvaras;

1.7. būvspeciālistu reģistrā iekļaujamo ziņu apjomu un pārbaudes kārtību.

**II. Prasības kompetences pārbaudes iestādei un tās pienākumi**

2. Būvspeciālistu kompetences novērtēšanu un patstāvīgās prakses uzraudzību veic:

2.1. privāto tiesību juridiskā persona, kurai Ekonomikas ministrija [Valsts pārvaldes iekārtas likumā](http://m.likumi.lv/ta/id/63545-valsts-parvaldes-iekartas-likums" \t "_blank) un šajos noteikumos noteiktajā kārtībā, noslēdzot līgumu, ir deleģējusi šo uzdevumu;

2.2. Būvniecības valsts kontroles birojs atbilstoši [Būvniecības likuma](http://m.likumi.lv/ta/id/258572-buvniecibas-likums" \t "_blank) [6. panta](http://m.likumi.lv/ta/id/258572-buvniecibas-likums" \l "p6" \t "_blank) septītajai daļai.

3. Iestāde, kas veic būvspeciālistu kompetences novērtēšanu un patstāvīgās prakses uzraudzību (turpmāk – kompetences pārbaudes iestāde), ir akreditēta nacionālajā akreditācijas institūcijā kā personu sertificēšanas institūcija saskaņā ar normatīvajiem aktiem par atbilstības novērtēšanu, tajā skaitā LVS EN ISO/IEC 17024:2012 standartu “Atbilstības novērtēšana. Vispārīgās prasības personu sertificēšanas institūcijām”.

4. Potenciālais deleģēšanas līguma slēdzējs iesniedz Ekonomikas ministrijā izvērtēšanai rakstveidā pieteikumu deleģēšanas līguma slēgšanai, norādot kompetences novērtēšanas jomu, specialitāti un darbības sfēru saskaņā ar šo noteikumu 1. pielikumu.

5. Deleģēšanas līgumu slēdz ne ilgāk kā uz pieciem gadiem.

6. Kompetences pārbaudes iestādei ir tiesības izveidot būvspeciālista praktiskās pieredzes klasifikatoru, ja tā izveide noteikta deleģēšanas līgumā.

7. Kompetences pārbaudes iestādei ir pienākums:

7.1. savlaicīgi un kvalitatīvi izpildīt tai deleģēto uzdevumu vai Būvniecības likumā noteikto pienākumu;

7.2. uzturēt spēkā esošu līgumu ar Nacionālo standartizācijas institūciju par būvspeciālistu Latvijas standartu tiešsaistes lasītavas abonēšanu tās sertificētajiem būvspeciālistiem par šo noteikumu 65.2.2. apakšpunktā minēto maksu, izņemot šo noteikumu 2.2. apakšpunktā minēto kompetences pārbaudes iestādi;

7.3. nodrošināt būvspeciālistu Latvijas standartu tiešsaistes lasītavas pieejamību būvspeciālistam, kurš veicis maksājumu saskaņā ar šo noteikumu 65.2.2. punktu, izņemot šo noteikumu 2.2. apakšpunktā minēto kompetences pārbaudes iestādi.

7.4. sniegt Ekonomikas ministrijai informāciju par būvspeciālistu kompetences novērtēšanas un patstāvīgās prakses uzraudzības jautājumiem;

7.5. uzturēt un aktualizēt Būvniecības informācijas sistēmas būvspeciālistu reģistrā (turpmāk – būvspeciālistu reģistrs) ar būvspeciālistu kompetences novērtēšanu un patstāvīgās prakses uzraudzību saistīto informāciju;

7.6. publicēt tīmekļa vietnē būvspeciālista sertifikāta saņemšanai vai tā darbības sfēru papildināšanai iesniedzamo papildu dokumentu sarakstu, norādot dokumentu pieņemšanas laiku un vietu;

7.7. izstrādāt un publicēt tīmekļa vietnē būvspeciālistu profesionālās ētikas kodeksu;

7.8. izstrādāt, saskaņot ar Ekonomikas ministriju un publicēt tīmekļa vietnē būvspeciālistu kompetences pārbaudes saturu, kārtību un minimālās praktiskā darba pieredzes programmu;

7.9. noteikt, saskaņot ar Ekonomikas ministriju un publicēt tīmekļa vietnē būvspeciālistu profesionālās pilnveides pasākumu tēmu un apjoma sarakstu;

7.10. saskaņot ar Ekonomikas ministriju šo noteikumu 6. punktā minēto informāciju;

7.11. noteikt, saskaņot ar Ekonomikas ministriju un publicēt tīmekļa vietnē Būvniecības likuma [13. panta](http://m.likumi.lv/ta/id/258572-buvniecibas-likums" \l "p13" \t "_blank) 9.1 daļas pirmajā punktā minētās būvspeciālistu patstāvīgās prakses pārbaudes apjomu un kārtību;

7.12. izstrādāt un saskaņot ar Ekonomikas ministriju sertifikāta paraugu papīra dokumenta formā;

7.13. sagatavot atzinumu par būvspeciālista rīcības atbilstību labai profesionālajai praksei šo noteikumu 50.2. apakšpunktā noteiktajā gadījumā;

7.14. uzaicināt šo noteikumu 20. un 43. punktā minēto ekspertu komisijas sastāvā Valsts ugunsdzēsības un glābšanas dienesta pārstāvi gadījumos, kad tiek vērtēta būvspeciālista kompetence šo noteikumu 8. punktā minētajās darbības sfērās;

7.15. veikt citus šajos noteikumos minētos pienākumus.

8. Kompetences pārbaudes iestāde pirms saskaņošanas ar Ekonomikas ministriju, saskaņo ar Valsts ugunsdzēsības un glābšanas dienestu šo noteikumu 7.8. un 7.9. apakšpunktā minēto būvspeciālista kompetences pārbaudes saturu, kārtību un profesionālās pilnveides pasākumu tēmas un apjomu daļā par būvnormatīvos un piemērojamos standartos noteiktajām ugunsdrošības prasībām šādās darbības sfērās:

8.1. arhitekta praksē;

8.2. ēku konstrukciju projektēšanā;

8.3. ūdensapgādes un kanalizācijas sistēmu, ieskaitot ugunsdzēsības sistēmas, projektēšanā;

8.4. siltumapgādes, ventilācijas un gaisa kondicionēšanas sistēmu projektēšanā;

8.5. elektroietaišu projektēšanā;

8.6. elektronisko sakaru sistēmu un tīklu projektēšanā;

8.7. ēku būvdarbu vadīšanā;

8.8. restaurācijas būvdarbu vadīšanā;

8.9. ūdensapgādes un kanalizācijas, ieskaitot ugunsdzēsības sistēmas, būvdarbu vadīšanā;

8.10. siltumapgādes, ventilācijas un gaisa kondicionēšanas sistēmu būvdarbu vadīšanā;

8.11. elektroietaišu izbūves darbu vadīšanā;

8.12. elektronisko sakaru sistēmu un tīklu būvdarbu vadīšana

8.13. ēku būvdarbu būvuzraudzībā;

8.14. restaurācijas būvdarbu būvuzraudzībā;

8.15. ūdensapgādes un kanalizācijas sistēmu, ieskaitot ugunsdzēsības sistēmas, būvdarbu būvuzraudzībā;

8.16. siltumapgādes, ventilācijas un gaisa kondicionēšanas sistēmu būvdarbu būvuzraudzībā;

8.17. elektroietaišu izbūves darbu būvuzraudzībā;

8.18. elektronisko sakaru sistēmu un tīklu būvdarbu būvuzraudzībā.

9. Saskaņojot šo noteikumu 7.8., 7.9., 7.10. un 7.11. apakšpunktā minētos dokumentus Ekonomikas ministrijai ir tiesības lūgt viedokli Latvijas Būvniecības padomei.

10. Ja būvspeciālistu kompetences novērtēšana un patstāvīgās prakses uzraudzība vienā darbības sfērā deleģēta vairākām kompetences pārbaudes iestādēm, tās izstrādā vienotus nosacījumus šo noteikumu 6. punktā, 7.6., 7.7., 7.8., 7.9., un 7.11. apakšpunktā minētajos dokumentos.

11. Ja šo noteikumu 2.1. apakšpunktā minētā kompetences pārbaudes iestāde pieņem lēmumu par būvspeciālistu kompetences novērtēšanas un patstāvīgās prakses uzraudzības pārtraukšanu, kompetences pārbaudes iestādei ir pienākums par šo lēmumu ne vēlāk kā trīs mēnešus pirms darbības pārtraukšanas informēt Ekonomikas ministriju, nacionālo akreditācijas institūciju un visus būvspeciālistus, kuriem tā izsniegusi sertifikātu, un mēneša laikā pēc darbības pārtraukšanas nodot sertificēto personu sertifikācijas lietas un būvspeciālistu reģistra informāciju, kura nav pieejama būvspeciālistu reģistrā, Ekonomikas ministrijai.

**III. Prasības būvspeciālista sertifikāta iegūšanai**

12. Persona var pretendēt uz būvspeciālista sertifikātu šo noteikumu 1. pielikumā norādītajā arhitektūras jomā un būvniecības vai elektroenerģētikas jomā inženierizpētes, projektēšanas, būvdarbu vadīšanas un būvuzraudzības specialitāšu darbības sfērās, ja:

12.1. tās izglītība atbilst [Būvniecības likumā](http://m.likumi.lv/ta/id/258572-buvniecibas-likums" \t "_blank) noteiktajām prasībām;

12.2. tā ne mazāk kā divus gadus pēdējo septiņu gadu laikā būvspeciālista uzraudzībā ir izpildījusi kompetences pārbaudes iestādes noteikto minimālo praktiskā darba pieredzes programmu;

12.3. tā nav sodīta par noziedzīga nodarījuma būvniecības jomā, kas minēts šo noteikumu 3. pielikumā, vai tai ir noņemta, vai dzēsta sodāmība;

12.4. tā šo noteikumu 18. punktā minētā iesnieguma iesniegšanas brīdī nav saukta pie kriminālatbildības par noziedzīga nodarījuma izdarīšanu būvniecības jomā, kas minēts šo noteikumu 3. pielikumā.

13. Būvspeciālists var pretendēt uz būvspeciālista sertifikāta iegūšanu būvekspertīzes specialitātē tikai tajās darbības sfērās, kurās tam ir patstāvīgās prakses tiesības, ja:

13.1. tā izglītība atbilst [Būvniecības likumā](http://m.likumi.lv/ta/id/258572-buvniecibas-likums" \t "_blank) noteiktajām prasībām;

13.2. tā patstāvīgās prakses tiesības pēc būvspeciālista sertifikāta iegūšanas arhitektūras jomā, projektēšanas, būvdarbu vadīšanas vai būvuzraudzības specialitātes attiecīgajā darbības sfērā ir vismaz septiņi gadi;

13.3. pēdējos piecos gados būvspeciālistam nav konstatēti tādi profesionālās darbības un profesionālās ētikas pārkāpumi, par kuriem ir izteikti divi brīdinājumi vai apturēta būvspeciālista sertifikāta darbība, izņemot, ja būvspeciālista sertifikāta darbība ir bijusi apturēta pamatojoties uz šo noteikumu 51.2. apakšpunktu.

14. Pretendēt uz tiesībām veikt ekspertīzes trešās grupas būvju būvprojektiem būvspeciālists var, ja tas pēdējos 10 gados attiecīgajā darbības sfērā ir izstrādājis vismaz trīs trešās grupas būvju būvprojektus vai būvprojekta sadaļas.

15. Kompetences pārbaudes iestādes atzīst ārvalstīs iegūto profesionālo kvalifikāciju reglamentētajās profesijās būvniecības, elektroenerģētikas un arhitektūras jomās un piešķir tiesības īslaicīgo pakalpojumu sniegšanai normatīvajos aktos par profesionālās kvalifikācijas atzīšanu noteiktajā kārtībā.

16. Būvvaldes vadītāja, būvinspektora un būvinspektora palīga amata pienākumu pildīšanu iekļauj personas praktiskā darba pieredzē atbilstoši minimālai praktiskā darba pieredzes programmai, kas nepieciešama būvspeciālista sertifikāta saņemšanai būvuzraudzības specialitātē, kā arī būvspeciālista patstāvīgajā praksē būvdarbu vadīšanas specialitātē vai būvuzraudzības specialitātē.

17. Būvvaldes arhitekta amata pienākumu pildīšanu iekļauj būvspeciālista patstāvīgajā praksē arhitektūras jomā un var iekļaut praktiskā darba pieredzē atbilstoši minimālai praktiskā darba pieredzes programmai, kas nepieciešama arhitekta prakses sertifikāta saņemšanai.

**IV. Būvspeciālista sertifikāta piešķiršanas kārtība**

18. Lai pretendētu uz būvspeciālista sertifikāta saņemšanu vai darbības sfēru papildināšanu, persona kompetences pārbaudes iestādē iesniedz iesniegumu (turpmāk – Iesniegums) ([2. pielikums](http://m.likumi.lv/doc.php?id=269494" \l "piel3" \t "_blank)) un attiecīgās darbības sfēras būvspeciālista apliecinājumu par minimālās praktiskā darba pieredzes programmas izpildi (izņemot sertifikāta saņemšanai būvekspertīzes specialitātē), kompetences pārbaudes iestādes noteiktos papildu dokumentus un būvspeciālistu reģistrā ievada:

18.1. informāciju par izglītību, kas apliecina iegūto kvalifikāciju, elektroniski pievienojot izglītību apliecinoša dokumenta kopiju, ja minētā informācija nav pieejama būvspeciālistu reģistrā;

18.2. apliecinātu darbu sarakstu sertifikātam atbilstošā jomā, specialitātē un darbības sfērā, kuru izpildē persona piedalījusies, vai informāciju par specialitātei un darbības sfērai atbilstošu patstāvīgo praksi, ja minētā informācija nav pieejama būvspeciālistu reģistrā.

19. Ja persona pretendē uz būvspeciālista sertifikāta iegūšanu vai darbības sfēru pievienošanu, tās kompetences novērtēšana:

19.1. arhitektūrā, inženierizpētē un projektēšanas, būvdarbu vadīšanas un būvuzraudzības specialitāšu darbības sfērās ietver:

19.1.1. praktiskā darba pieredzes vai patstāvīgās prakses izvērtēšanu un šo noteikumu 7.6. apakšpunktā minēto dokumentu izvērtēšanu;

19.1.2. kompetences pārbaudi;

19.2. būvekspertīzes specialitātē ietver:

19.2.1. atbilstības novērtēšanu šo noteikumu 13. un 14. punktā minētajām prasībām;

19.2.2. testu būvekspertīzes specialitātē, ja būvspeciālistam kompetence būvekspertīzes specialitātē tiek vērtēta pirmo reizi vai sertifikāts būvekspertīzes specialitātē ir anulēts.

20. Šo noteikumu [19.1.2. apakšpunktā](http://m.likumi.lv/doc.php?id=269494" \l "p16" \t "_blank)  minēto kompetences pārbaudi nodrošina kompetences pārbaudes iestādes izveidota ekspertu komisija. Tās sastāvā iekļauj vismaz divus būvspeciālistus:

20.1 kuri ieguvuši otrā līmeņa profesionālo augstāko izglītību arhitektūras, būvniecības vai elektroenerģētikas jomā būvinženiera vai saistītā inženierzinātnes studiju programmā;

20.2. kuri ieguvuši vismaz piecus gadus ilgu patstāvīgo praksi pretendenta izvēlētajā arhitektūras jomā, inženierizpētē vai atbilstošā darbības sfērā projektēšanas, būvdarbu vadīšanas vai būvuzraudzības specialitātē;

20.3. kuru patstāvīgajā praksē pēdējo piecu gadu laikā nav konstatēti tādi profesionālās darbības un profesionālās ētikas pārkāpumi par kuriem ir izteikts brīdinājums vai apturēta būvspeciālista sertifikāta darbība;

20.4. kuri, veicot kompetences pārbaudi, neatrodas interešu konflikta situācijā likuma "Par interešu konflikta novēršanu valsts amatpersonu darbībā" izpratnē.

21. Pēc dokumentu saņemšanas kompetences pārbaudes iestāde:

21.1. izskata iesniegumu un izvērtē personas iegūtās izglītības atbilstību [Būvniecības likumā](http://m.likumi.lv/ta/id/258572-buvniecibas-likums" \t "_blank) noteiktajām prasībām;

21.2. izvērtē personas praktiskā darba pieredzes vai patstāvīgās prakses atbilstību normatīvo aktu prasībām;

21.3. ja nepieciešams, pretendentam pieprasa iesniegt informācijas precizējumus;

21.4. ne ilgāk kā viena mēneša laikā pēc šo noteikumu [18.](http://m.likumi.lv/doc.php?id=269494" \l "p14" \t "_blank)punktā minētās informācijas un dokumentu saņemšanas:

21.4.1. uzaicina pretendentu uz kompetences pārbaudi;

21.4.2. pieņem lēmumu par atteikumu uzaicināt pretendentu uz kompetences pārbaudi, ja pretendents neatbilst [Būvniecības likumā](http://m.likumi.lv/ta/id/258572-buvniecibas-likums" \t "_blank) un šajos noteikumos minētajām prasībām būvspeciālista sertifikāta saņemšanai.

22. Kompetences pārbaudes iestāde būvspeciālistu kompetences novērtēšanu organizē ne retāk kā reizi mēnesī, ja ir saņemts vismaz viens pretendenta iesniegums.

23. Pirms kompetences novērtēšanas pretendents uzrāda:

23.1. personu apliecinošu dokumentu, un kompetences pārbaudes iestāde pārliecinās par personas identitāti;

23.2. izglītības dokumenta, kas apliecina iegūto kvalifikāciju, oriģinālu.

24. Ja pretendenta kompetence ir novērtēta kā atbilstoša, kompetences pārbaudes iestāde pieņem lēmumu par būvspeciālista sertifikāta piešķiršanu vai darbības sfēru papildināšanu.

25. Lēmumā par būvspeciālista sertifikāta piešķiršanu vai darbības sfēru papildināšanu ietverama šāda informācija:

25.1. kompetences pārbaudes iestādes pilns nosaukums;

25.2. lēmuma pieņemšanas datums un numurs;

25.3. sertificētās personas vārds, uzvārds, personas kods;

25.4. atsauce uz piemēroto normatīvo aktu un sertifikācijas shēmu;

25.5. sertificēšanas joma, specialitāte, un darbības sfēra;

25.6. būvspeciālista sertifikāta reģistrācijas numurs būvspeciālistu reģistrā;

25.7. projektēšanas, būvdarbu vadīšanas, būvuzraudzības un būvekspertīzes specialitātēs darbības sfēras reģistrācijas numurs, pievienošanas datums;

25.8. šo noteikumu 6. punktā minētā informācija par būvspeciālista praktisko pieredzi darbības sfērā;

25.9. norāde, ka aktuālā informācija par būvspeciālista sertifikātu un darbības sfēru elektroniski pieejama Būvniecības informācijas sistēmas tīmekļa vietnē [www.bis.gov.lv](http://www.bis.gov.lv).

26. Pēc būvspeciālista rakstveida pieprasījuma saņemšanas kompetences pārbaudes iestāde tam izsniedz sertifikātu papīra dokumenta formā, ko paraksta un ar zīmogu apliecina kompetences pārbaudes iestādes amatpersona.

27. Papīra dokumenta formas sertifikātā norāda šādu informāciju:

27.1. kompetences pārbaudes iestādes pilns nosaukums;

27.2. sertificēšanas joma, specialitāte, reģistrācijas numurs būvspeciālistu reģistrā;

27.3. sertificēšanas lēmuma datums un numurs;

27.4. atsauce uz piemēroto normatīvo aktu un sertifikācijas shēmu;

27.5. sertificētās personas vārds, uzvārds, personas kods;

27.6. projektēšanas, būvdarbu vadīšanas, būvuzraudzības un būvekspertīzes specialitātēs darbības sfēra, reģistrācijas numurs būvspeciālistu reģistrā;

27.7. šo noteikumu 6. punktā minētā informācija par būvspeciālista praktisko pieredzi darbības sfērā;

27.8. norāde, ka aktuālā informācija par būvspeciālista sertifikātu un darbības sfēru elektroniski pieejama Būvniecības informācijas sistēmas tīmekļa vietnē [www.bis.gov.lv](http://www.bis.gov.lv).

28. Ja pretendents nav nokārtojis vai objektīvu apstākļu dēļ nav ieradies uz šo noteikumu 19.1.2. apakšpunktā minēto pārbaudi vai 19.2.2. apakšpunktā minēto testu, kompetences pārbaudes iestāde pieņem lēmumu par kompetences novērtēšanas termiņa pagarināšanu ne mazāk kā uz vienu mēnesi un informē pretendentu par atkārtotu iespēju nokārtot pārbaudi vai testu, norādot tā norises vietu un laiku.

29. Ja pretendents atkārtoti nav nokārtojis vai, nepaziņojot objektīvu neierašanās iemeslu, nav ieradies uz šo noteikumu 28. punktā minēto pārbaudi vai testu, kompetences pārbaudes iestāde pieņem lēmumu par personas kompetences neatbilstību un paziņo to pretendentam [Paziņošanas likumā](http://m.likumi.lv/ta/id/212499-pazinosanas-likums" \t "_blank) noteiktajā kārtībā.

30. Personai ir tiesības pretendēt uz kompetences pārbaudi ne agrāk kā sešus mēnešus pēc lēmuma pieņemšanas par personas kompetences neatbilstību.

31. Kompetences pārbaudes iestāde šo noteikumu 24., 28. un 29. punktā minētos lēmumus pieņem 5 darbdienu laikā pēc kompetences pārbaudes.

29

**V. Būvspeciālistu sertifikātu reģistrācija, būvspeciālistu reģistra datu saturs un izmantošanas kārtība**

32. Būvspeciālistu sertifikāti tiek reģistrēti būvspeciālistu reģistrā, kura dati tiek saglabāti un uzturēti Būvniecības informācijas sistēmā neatkarīgi no šo noteikumu 2.1. apakšpunktā minētā deleģēšanas līguma spēkā esības.

30

33233. Kompetences pārbaudes iestāžu pieņemtie lēmumi tiek parakstīti ar drošu elektronisko parakstu un saglabāti būvspeciālistu reģistrā.

31

34. Būvspeciālistu reģistrā iekļaujama:

34.1. šo noteikumu 18. punktā minētā informācija;

34.2. informatīva norāde, ja izglītība un profesionālā kvalifikācija atzīta šo noteikumu [15. punktā](http://m.likumi.lv/doc.php?id=269494" \l "p10" \t "_blank) minētajā kārtībā;

34.3. informatīva norāde, ja persona ir īslaicīgo pakalpojumu sniedzējs;

34.4. īslaicīgo pakalpojumu sniedzēja reģistrācijas termiņš;

34.5. šo noteikumu 44.6. apakšpunktā minētā informācija;

34.6. būvspeciālista sertifikāta piešķiršanas datums un numurs;

34.7. sertificēšanas joma un specialitāte;

34.8. darbības sfēras reģistrācijas numurs, nosaukums un pievienošanas datums;

34.9. informācija par kompetences pārbaudes iestādes pieņemtajiem lēmumiem un ar tiem saistītajiem dokumentiem attiecībā uz būvspeciālistu;

34.10. brīdinājuma izteikšanas, būvspeciālista sertifikāta vai darbības sfēras apturēšanas vai anulēšanas pamatojums;

34.11. datums, kurā izteikts brīdinājums, apturēta vai anulēta būvspeciālista sertifikāta vai tā sfēras darbība;

34.12. datums līdz kuram apturēta būvspeciālista sertifikāta vai tā sfēras darbība, ja piemērojams;

34.13. būvspeciālista kontaktinformācija;

34.14. būvspeciālista profesionālās pilnveides informācija;

34.15. informācija par būvspeciālista izglītību;

34.16. šo noteikumu 40. punktā minētās kompetences pārbaudes datums;

34.17. informatīva norāde par būvspeciālista praktisko pieredzi darbības sfērā;

34.18. informācija par darba līgumu ar būvniecības kontroles institūcijām, ja būvspeciālists pilda būvinspektora, būvinspektora palīga, vai arhitekta pienākumus;

34.19. norāde par tiesībām veikt ekspertīzes trešās grupas būvju būvprojektiem;

34.20. informatīva norāde arhitektūras jomā, siltumapgādes, ventilācijas un gaisa kondicionēšanas sistēmu projektēšanas vai ēku konstrukciju projektēšanas darbības sfērā sertificētiem būvspeciālistiem par apgūtu profesionālo pilnveidi ēkas pagaidu energosertificēšanas vai ēkās energosertificēšanas jomā;

34.21. informatīva norāde siltumapgādes, ventilācijas un gaisa kondiconēšanas sistēmu būvdarbu vadīšanas vai būvuzraudzības darbības sfērā sertificētiem būvspeciālistiem par apgūtu profesionālo pilnveidi apkures sistēmu un gaisa kondicionēšanas sistēmu pārbaudes jomā.

32

33

34

35. Būvspeciālistu reģistrā publiski norāda šādu informāciju:

35.1. informatīva norāde, ja izglītība un profesionālā kvalifikācija atzīta šo noteikumu [15. punktā](http://m.likumi.lv/doc.php?id=269494" \l "p10" \t "_blank) minētajā kārtībā;

35.2. informatīva norāde, ja persona ir īslaicīgo pakalpojumu sniedzējs;

35.3. īslaicīgo pakalpojumu sniedzēja reģistrācijas termiņš;

35.4. darbu saraksts, kuru izpildē būvspecālists piedalījies, norādot:

35.4.1. būvniecības lietas numuru (Latvijas Republikā veiktajiem darbiem);

35.4.2. objekta adresi (ārpus Latvijas Republikas veiktajiem darbiem);

35.4.3. būves galveno lietošanas veidu (ārpus Latvijas Republikas veiktajiem darbiem);

35.4.4. būves grupu;

35.4.5. darbu izpildes laiku;

35.4.6. darbības sfēru;

35.4.7. līdzdalības pakāpi;

35.5. būvspeciālista sertifikāta piešķiršanas datums un numurs;

35.6. sertificēšanas joma un specialitāte;

35.7. darbības sfēras numurs, nosaukums un pievienošanas datums;

35.8. informāciju par būvspeciālistam saskaņā ar šo noteikumu 50. punktu izteikto brīdinājumu, norādot:

35.8.1. pamatojumu;

35.8.2. lēmuma spēkā stāšanās datumu;

35.9. informāciju par būvspeciālista sertifikāta vai darbības sfēras apturēšanu, norādot:

35.9.1. pamatojumu;

35.9.2. lēmuma spēkā stāšanās datumu;

35.10. informāciju par būvspeciālista sertifikāta vai darbības sfēras anulēšanu, norādot:

35.10.1. pamatojumu;

35.10.2. lēmuma spēkā stāšanās datumu;

35.11. būvspeciālista kontaktinformācija, ja saņemta personas piekrišana;

35.12. informatīva norāde par būvspeciālista praktisko pieredzi darbības sfērā;

35.13. informāciju par darba līgumu ar būvniecības kontroles institūcijām, ja būvspeciālists pilda būvinspektora, būvinspektora palīga vai arhitekta pienākumus;

35.14. norāde par tiesībām veikt ekspertīzes trešās grupas būvju būvprojektiem;

35.15. informatīva norāde arhitektūras jomā, siltumapgādes, ventilācijas un gaisa kondicionēšanas sistēmu projektēšanas vai ēku konstrukciju projektēšanas darbības sfērā sertificētiem būvspeciālistiem par apgūtu profesionālo pilnveidi ēkas pagaidu energosertificēšanas vai ēkās energosertificēšanas jomā;

35.16. informatīva norāde siltumapgādes, ventilācijas un gaisa kondiconēšanas sistēmu būvdarbu vadīšanas vai būvuzraudzības darbības sfērā sertificētiem būvspeciālistiem par apgūtu profesionālo pilnveidi apkures sistēmu un gaisa kondicionēšanas sistēmu pārbaudes jomā.

36. Šo noteikumu 35.8., 35.9. un 35.10. apakšpunktā minēto informāciju būvspeciālistu reģistrā norāda publiski pēc tam, kad stājies spēkā attiecīgās institūcijas lēmums vai attiecīgs tiesas nolēmums. Šī informācija publiski ir pieejama ne ilgāk kā divus gadus no dienas, kad attiecīgais lēmums (nolēmums) izpildīts.

37. Būvspeciālists elektroniski sazinās ar kompetences pārbaudes iestādi, izmantojot oficiālo elektronisko adresi, ja tās konts ir aktivizēts. Kompetences pārbaudes iestāde var elektroniski sazināties un nosūtīt elektronisko dokumentu, izmantojot Būvniecības informācijas sistēmu.

35

**VI. Būvspeciālista patstāvīgās prakses uzraudzības, sertifikāta darbības apturēšanas, anulēšanas un atjaunošanas kārtība**

38. Būvspeciālista patstāvīgās prakses uzraudzību būvspeciālista sertifikātā norādītajā specialitātē un darbības sfērā veic kompetences pārbaudes iestāde, kura šajos noteikumos minētajā kārtībā veikusi būvspeciālista kompetences novērtēšanu vai kurai ir deleģēts veikt citas kompetences pārbaudes iestādes sertificēto būvspeciālistu patstāvīgās prakses uzraudzību.

39. Komepetences pārbaudes iestādes amatpersonai būvspeciālista patstāvīgās prakses uzraudzības ietvaros ir tiesības iekļūt būvniecības objektos, kuros tās sertificētais būvspeciālists veic profesionālo darbību.

4036

4141. Ja kompetences pārbaudes iestāde, ne retāk kā reizi piecos gados veicot [Būvniecības likuma](http://m.likumi.lv/ta/id/258572-buvniecibas-likums" \t "_blank) [13. panta](http://m.likumi.lv/ta/id/258572-buvniecibas-likums" \l "p13" \t "_blank) 9.1daļā minēto pārbaudi, konstatē, ka:

40.1. būvspeciālists divus gadus piecu gadu periodā kompetences pārbaudes iestādes noteiktajā apjomā nav praktizējis būvspeciālista sertifikātā norādītajā jomā un darbības sfērā, būvspeciālistu uzaicina uz šo noteikumu 48.5. apakšpunktā minēto kompetences novērtēšanu.

40.2. būvspeciālistam piecus gadus kompetences pārbaudes iestādes noteiktajā apjomā nav bijuši kompetenci paaugstinoši pasākumi sertifikātā norādītajā jomā un darbības sfērā, būvspeciālistu uzaicina uz profesionālās pilnveides pārbaudi.

41. Ja būvspeciālistam, pamatojoties uz šo noteikumu 50. punktu, brīdinājums par profesionālās darbības pārkāpumiem piecu gadu laikā izteikts divas reizes, kompetences pārbaudes iestāde var pieņemt lēmumu noteikt būvspeciālistam pienākumu kompetences pārbaudes iestādes noteiktajā termiņā kārtot pārbaudījumu kompetenču, prasmju un zināšanu līmeņa novērtēšanai.

42. Kompetences pārbaudes iestāde var pieņemt šo noteikumu 41. punktā minēto lēmumu arī tad, ja tā saņēmusi informāciju par vairākiem šo noteikumu 54. punktā minētajiem pārkāpumiem, kas kopumā liecina par būvspeciālista neatbilstošu profesionālo rūpību vai kompetenču, prasmju un zināšanu līmeni.

43. Šo noteikumu 40. un 41. punktā minēto pārbaudi veic kompetences pārbaudes iestādes norīkoti vai noteikti vismaz divi eksperti:

43.1 kuri ieguvuši otrā līmeņa profesionālo augstāko izglītību atbilstošā arhitektūras, būvniecības vai elektroenerģētikas jomā būvinženiera vai saistītā inženierzinātnes studiju programmā;

43.2. kuri ir būvspeciālisti:

43.2.1. vismaz piecus gadus izvērtējamā arhitektūras jomā, inženierizpētē vai darbības sfērā projektēšanas, būvdarbu vadīšanas vai būvuzraudzības specialitātē;

43.2.2. izvērtējamā būvekspertīzes specialitātes darbības sfērā un vismaz desmit gadus būvspeciālisti atbilstošā darbības sfērā projektēšanā, būvdarbu vadīšanā vai būvuzraudzībā.

43.3. kuru patstāvīgajā praksē pēdējo piecu gadu laikā nav konstatēti profesionālās darbības un profesionālās ētikas pārkāpumi par kuriem ir izteikts brīdinājums vai apturēta būvspeciālista sertifikāta darbība;

43.4. kuri, veicot kompetences pārbaudi, neatrodas interešu konflikta situācijā likuma "Par interešu konflikta novēršanu valsts amatpersonu darbībā" izpratnē.

44. Būvspeciālistam ir pienākums:

44.1. veikt patstāvīgo praksi saskaņā ar kompetences pārbaudes iestādes apstiprināto profesionālās ētikas kodeksu;

44.2. sniegt kompetences pārbaudes iestādei tās pieprasīto informāciju, kas nepieciešama būvspeciālista patstāvīgās prakses izvērtēšanai, ja saņemta sūdzība vai kompetences pārbaudes iestādes rīcībā ir nonākusi cita informācija par šo noteikumu 50. punktā, 51.5. un 57.2. apakšpunktā minētajiem būvspeciālista profesionālās darbības un profesionālās ētikas pārkāpumiem;

44.3. būvspeciālistu reģistrā uzturēt aktuālu savu kontaktinformāciju;

44.4. būvspeciālistu reģistrā ievadīt informāciju par izglītību, kas apliecina profesionālo kvalifikāciju, elektroniski pievienojot izglītību apliecinoša dokumenta kopiju, ja minētā informācija nav pieejama būvspeciālistu reģistrā;

44.5. līdz kārtējā gada 1. aprīlim būvspeciālistu reģistrā ievadīt informāciju par iepriekšējā kalendāra gadā apgūtajām profesionālās pilnveides programmām, semināriem un citiem kompetenci paaugstinošiem pasākumiem, norādot to apliecinoša dokumenta izdošanas datumu, derīguma termiņu, dokumenta izdevēju, profesionālās pilnveides mācību programmas vai pasākuma nosaukumu un apjomu, kā arī pievieno šo dokumentu elektroniski, ja minētā informācija nav pieejama būvspeciālistu reģistrā;

44.6. līdz kārtējā gada 1. aprīlim būvspeciālistu reģistrā ievadīt informāciju par iepriekšējā kalendāra gadā veikto patstāvīgo praksi norādot darba devēju, pasūtītāju, būvniecības lietas numuru (Latvijas Republikā veiktajiem darbiem), būves nosaukumu, ēkas galveno lietošanas veidu vai inženierbūves lietošanas veidu (saskaņā ar būvju klasifikāciju), būvniecības veidu, objekta adresi (ārpus Latvijas Republikas veikatajiem darbiem), būves grupu, darbu izpildes laiku, darbības sfēru, līdzdalības pakāpi, kā arī elektroniski pievieno šo darbu apliecinošus dokumentus, ja minētā informācija nav pieejama būvspeciālistu reģistrā;

44.7. līdz kārtējā gada 1. aprīlim samaksāt šo noteikumu 65.2. apakšpunktā minēto maksu;

44.8. nokārtot kompetences pārbaudi saskaņā ar šo noteikumu 40., 41., 42. un 53. punktā noteikto.

45. Nacionālajai standartizācijas institūcijai ir pienākums noslēgt līgumu ar kompetences pārbaudes iestādi par būvspeciālistu Latvijas standartu tiešsaistes lasītavas abonēšanu tās sertificētajiem būvspeciālistiem par šo noteikumu 65.2.2.apakšpunktā minēto maksu.

37

38

4246. Ja būvspeciālistu reģistrā tiek konstatēts, ka būvspeciālists nav iesniedzis vai ir iesniedzis nepilnīgu šo noteikumu 44.5. un 44.6. apakšpunktā minēto informāciju vai nav izpildījis šo noteikumu 44.7.  apakšpunktā minēto pienākumu, kompetences pārbaudes iestāde pieprasa būvspeciālistam 30 dienu laikā ievadīt būvspeciālistu reģistrā nepieciešamo informāciju vai izpildīt šo noteikumu 44.7.  apakšpunktā minēto pienākumu.

47. Sūdzības vai informācijas par iespējamiem šo noteikumu 50., 51. punktā un 57.2. apakšpunktā minētajiem būvspeciālista profesionālās darbības pārkāpumiem saņemšanas gadījumā, kompetences pārbaudes iestāde izvērtē pārkāpuma būtību un var pieņemt šo noteikumu 48.1., 48.2., 48.4. vai 48.5. apakšpunktā minēto lēmumu, nepieciešamības gadījumā pamatojoties uz būvprojekta vai būves ekspertīzes atzinumu un citiem pārkāpuma izvērtēšanai nepieciešamajiem papildus dokumentiem.

155

40

40404048. Būvspeciālista patstāvīgās prakses uzraudzības ietvaros kompetences pārbaudes iestāde šo noteikumu noteiktajā kārtībā var pieņemt lēmumu:

48.1. par brīdinājuma izteikšanu;

48.2. par arhitekta prakses sertifikāta vai būvprakses sertifikātā norādītās darbības sfēras apturēšanu uz laiku;

48.3. par arhitekta prakses sertifikāta vai būvprakses sertifikātā norādītās darbības sfēras atjaunošanu;

48.4. par arhitekta prakses sertifikāta vai būvprakses sertifikāta norādītās darbības sfēras anulēšanu;

48.5. noteikt būvspeciālistam pienākumu kompetences pārbaudes iestādes noteiktajā termiņā kārtot pārbaudījumu kompetenču, prasmju un zināšanu līmeņa novērtēšanai.

49. Šo noteikumu 48. punktā minētos lēmumus būvspeciālistu reģistrā iekļauj ne vēlāk kā trīs darbdienu laikā pēc lēmuma pieņemšanas.

50. Kompetences pārbaudes iestāde, izvērtējot sūdzību vai kompetences pārbaudes iestādes rīcībā esošo informāciju par būvspeciālista profesionālās darbības vai profesionālās ētikas pārkāpumiem, pieņem lēmumu par brīdinājuma izteikšanu:

50.1. par pārkāpumu, kas saistīts ar kompetences pārbaudes iestādes apstiprinātā profesionālās ētikas kodeksa neievērošanu;

50.2. par labai profesionālajai praksei neatbilstošu rīcību vai rīcību, kas neatbilst nepieciešamajam kompetenču, prasmju un zināšanu līmenim;

50.3. par pārkāpumu, kas saistīts ar būvniecību reglamentējošos normatīvajos aktos būvspeciālistam noteikto pienākumu nepildīšanu, nepienācīgu pildīšanu vai standartos noteikto prasību neievērošanu, ja tas nav radījis būtisku apdraudējumu cilvēka veselībai, dzīvībai vai videi.

51. Kompetences pārbaudes iestāde, izvērtējot sūdzību vai kompetences pārbaudes iestādes rīcībā esošo informāciju par būvspeciālista profesionālās darbības pārkāpumiem, pieņem lēmumu par arhitekta prakses sertifikāta vai būvprakses sertifikāta darbības sfēras apturēšanu uz laiku:

51.1. ja tās rīcībā ir informācija, ka prokurors ir pieņēmis lēmumu saukt pie kriminālatbildības būvspeciālistu par noziedzīga nodarījuma izdarīšanu būvniecības jomā saskaņā ar šo noteikumu 3. pielikumā minēto;

51.2. ja būvspeciālists šo noteikumu [46. punktā](https://m.likumi.lv/doc.php?id=269494" \l "p36" \t "_blank) noteiktajā termiņā nav ievadījis šo noteikumu 44.5. un 44.6. apakšpunktā prasīto informāciju vai nav izpildījis šo noteikumu 44.7. apakšpunktā minēto pienākumu;

51.3. ja būvspeciālists kompetences pārbaudes iestādes noteiktajā termiņā nav izpildījis šo noteikumu 44.2. apakšpunktā minēto pienākumu;

51.4. ja būvspeciālists atkārtoti nav nokārtojis šo noteikumu [44.8. apakšpunktā](http://m.likumi.lv/doc.php?id=269494" \l "p37" \t "_blank) minēto kompetences pārbaudi;

51.5. no trīs mēnešiem līdz desmit gadiem, ja kompetences pārbaudes iestāde konstatē kādu no šādiem profesionālās darbības pārkāpumiem:

51.5.1. būvspeciālists apzināti sniedzis nepatiesas ziņas;

51.5.2. nav konstatējami pierādījumi, ka būvspeciālists pats kontrolējis, vadījis vai tieši izpildījis darbus, par kuriem viņš parakstījies kā atbildīgais būvspeciālists;

51.5.3. būvspeciālistam pēc šo noteikumu 41. punktā minētā pārbaudījuma sekmīgas nokārtošanas nākošo divu gadu laikā piemērots vismaz viens brīdinājums;

51.5.4. būveksperts vai būvuzraugs nav izpildījis būvniecību reglamentējošos normatīvajos aktos noteikto prasību par neatkarības ievērošanu;

51.5.5. būveksperts ir nepamatoti sniedzis pozitīvu vai negatīvu ekspertīzes atzinumu;

51.5.6. būveksperts nav izpildījis būvniecību reglamentējošos normatīvajos aktos noteikto prasību dokumentēt ekspertīzes veikšanas gaitu un glabāt ekspertīzes dokumentāciju;

51.5.7. jebkura būvspeciālista rīcība būvniecības procesā, tai skaitā tāda, kura minēta šo noteikumu 41. vai 50. punktā, kas būtiski varēja apdraudēt cilvēka veselību, dzīvību vai vidi;

52. Kompetences pārbaudes iestāde pieņem lēmumu par arhitekta prakses sertifikāta vai būvprakses sertifikāta darbības sfēras apturēšanu uz laiku, ja ir saņemts būvspeciālista iesniegums par būvspeciālista sertifikāta darbības apturēšanu.

53. Ja personai saskaņā ar šo noteikumu 51.5. apakšpunktu ir apturēts arhitekta prakses sertifikāts vai apturēta būvprakses sertifikāta darbības sfēra un persona vēlas to atjaunot, tai pēc norādītā apturēšanas termiņa beigām veic šo noteikumu 48.5. apakšpunktā minēto kompetences pārbaudi.

54. Ja kompetences pārbaudes iestāde konstatē maznozīmīgu būvspeciālista profesionālās darbības pārkāpumu, kas kopumā neietekmē būvprojekta, būvdarbu vai būvekspertīzes kvalitāti, tā pieņem attiecīgo informāciju zināšanai un šo noteikumu 42. punkta piemērošanai.

55. Būvspeciālista sertifikāta darbības apturēšanas periodā ieskaitāms periods, kurā sertifikāts bija apturēts saistībā ar attiecīgo pārkāpumu pirms galīgā lēmuma pieņemšanas.

56. Kompetences pārbaudes iestāde pieņem lēmumu par arhitekta prakses sertifikāta vai būvprakses sertifikātā norādītās darbības sfēras atjaunošanu, ja:

56.1. saņemts būvspeciālista iesniegums par par arhitekta prakses sertifikāta vai būvprakses sertifikāta darbības sfēras atjaunošanu, ja tas apturēts, pamatojoties uz šo noteikumu 54. punktu;

56.2. būvspeciālists ir ievadījis šo noteikumu 44.5. un 44.6. apakšpunktā prasīto informāciju vai ir izpildījis šo noteikumu 44.7. apakšpunktā minēto pienākumu;

56.3. būvspeciālists ir sekmīgi nokārtojis šo noteikumu 51.4. apakšpunktā minēto kompetences pārbaudi;

56.4. būvspeciālists ir iesniedzis šo noteikumu 44.2. apakšpunktā noteikto informāciju sūdzības izskatīšanai nepieciešamajā apjomā un sūdzības izskatīšanas procesā nav konstatēti tādi profesionālās darbības pārkāpumi, saskaņā ar kuriem būvspeciālista sertifikāta darbību jāaptur vai jāanulē;

56.5. sertifikāts vai darbības sfēra apturēta saskaņā ar šo noteikumu 51.1. apakšpunktu un saistībā ar šo faktu stājies spēkā attaisnojošs spriedums attiecībā uz būvspeciālistu vai lēmums par kriminālprocesa izbeigšanu.

5747. Kompetences pārbaudes iestāde pieņem lēmumu par arhitekta prakses sertifikāta vai būvprakses sertifikātā norādītās darbības sfēras anulēšanu, ja:

57.1. saņemts būvspeciālista iesniegums par arhitekta prakses sertifikāta vai būvprakses sertifikāta darbības sfēras anulēšanu;

57.2. būvspeciālists apzināti sniedzis nepatiesas ziņas, kas bija par pamatu lēmuma pieņemšanai par sertifikātu vai darbības sfēras piešķiršanu;

57.3. spēkā stājies prokurora priekšraksts par sodu vai tiesas spriedums, ar kuru būvspeciālistam ir sodīts par noziedzīgu nodarījumu būvniecības jomā, kas minēts šo noteikumu 3. pielikumā.

58. Kompetences pārbaudes iestāde pieņem lēmumu:

58.1. par būvekspertīzes specialitātes darbības sfēras apturēšanu, ja būvspeciālistam apturēts arhitekta prakses sertifikāts vai būvprakses sertifikāts attiecīgajā darbības sfērā projektēšanas, būvdarbu vadīšanas vai būvuzraudzības specialitātē saskaņā ar šo noteikumu 51.1., 51.2., 51.3., 51.4. apakšpunktu vai 52. punktu;

58.2. par būvekspertīzes sertifikāta darbības apturēšanu visās darbības sfērās, ja:

58.2.1. saskaņā ar šo noteikumu 51. punktu konstatēti pārkāpumi būvekspertīzes specialitātē;

58.2.2. saskaņā ar šo noteikumu 51.5. apakšpunktu apturēts arhitekta prakses sertifikāts vai būvprakses sertifikāts darbības sfērā projektēšanas, būvdarbu vadīšanas vai būvuzraudzības specialitātē.

59. Kompetences pārbaudes iestāde:

59.1. pieņem lēmumu par būvekspertīzes specialitātes darbības sfēras atjaunošanu, ja tiek atjaunota arhitekta prakses sertifikāta vai būvprakses sertifikāta darbība attiecīgajā darbības sfērā projektēšanas, būvdarbu vadīšanas vai būvuzraudzības specialitātē saskaņā ar šo noteikumu 58. punktu;

59.2. var pieņemt lēmumu par būvekspertīzes specialitātes darbības sfēras atjaunošanu piecus gadus pēc arhitekta prakses sertifikāta vai būvprakses sertifikāta attiecīgās darbības sfēras projektēšanas, būvdarbu vadīšanas vai būvuzraudzības specialitātē atjaunošanas, ja tā bijusi apturēta saskaņā ar šo noteikumu 51.5.1., 51.5.2., 51.5.3., 51.5.4. vai 51.5.7. apakšpunktu.

60. Kompetences pārbaudes iestāde pieņem lēmumu par būvekspertīzes specialitātes darbības sfēras anulēšanu, ja būvspeciālistam anulēts arhitekta prakses sertifikāts vai būvprakses sertifikāta kāda no attiecīgajām darbības sfērām projektēšanas, būvdarbu vadīšanas vai būvuzraudzības specialitātē.

61. Kompetences pārbaudes iestāde no Iekšlietu ministrijas Informācijas centra uzturētā Sodu reģistra saņem ziņas par personu saukšanu pie kriminālatbildības, tiesas spriedumiem, prokurora priekšrakstiem par sodu, kriminālprocesu izbeigšanu un attaisnojošiem tiesas spriedumiem par noziedzīgiem nodarījumiem, kuri kvalificēti pēc kāda no šo noteikumu 3. pielikumā norādītajiem Krimināllikuma pantiem.

**VII. Lēmumu apstrīdēšanas un pārsūdzēšanas kārtība**

62. Šajos noteikumos minētos lēmumus, izņemot Būvniecības valsts kontroles biroja lēmumus, mēneša laikā no tā spēkā stāšanās dienas var apstrīdēt [Administratīvā procesa likumā](https://m.likumi.lv/ta/id/55567-administrativa-procesa-likums" \t "_blank) noteiktajā kārtībā Ekonomikas ministrijā.

63. Ekonomikas ministrijas lēmumu mēneša laikā no tā spēkā stāšanās dienas var pārsūdzēt [Administratīvā procesa likumā](http://m.likumi.lv/ta/id/55567-administrativa-procesa-likums" \t "_blank) noteiktajā kārtībā tiesā.

64. Būvniecības valsts kontroles biroja lēmumus, kas saistīti ar būvspeciālistu kompetences novērtēšanu un patstāvīgās prakses uzraudzību būvekspertīzes specialitātē, var apstrīdēt Ministru kabineta 2014. gada 30. septembra noteikumos Nr. 576 "[Būvniecības valsts kontroles biroja nolikums](https://m.likumi.lv/ta/id/269202-buvniecibas-valsts-kontroles-biroja-nolikums" \t "_blank)" noteiktajā kārtībā.

20

**VIII. Sertificēšanas pakalpojumu maksas apmērs, maksāšanas un saņemto līdzekļu izmantošanas kārtība**

65. Sertificēšanas pakalpojumu maksas apmērs sastāv no:

65.1. maksas par sākotnējo kompetences novērtēšanu sertifikāta saņemšanai 150 *euro* apmērā;

65.2. patstāvīgās prakses uzraudzības gada maksas, kurā iekļauj:

65.2.1. uzraudzības maksu, ko apstiprinājis Ministru kabinets;

65.2.2. gada maksu par būvspeciālistu Latvijas standartu tiešsaistes lasītavas izmantošanu, saskaņā ar kompetences pārbaudes iestādes un Nacionālās standartizācijas institūcijas līgumu par būvspeciālistu Latvijas standartu tiešsaistes lasītavas abonēšanu tās sertificētajiem būvspeciālistiem 30 *euro* apmērā;

65.3. maksas par papildu sertificēšanas pakalpojumiem, ko apstiprinājis Ministru kabinets.

66. Par sertificēšanas pakalpojumiem persona maksā pirms šo pakalpojumu saņemšanas.

67. Šo noteikumu 65.2.2. apakšpunktā minēto maksu būvspeciālists maksā par patstāvīgās prakses uzraudzību darbības sfērā ar agrāko piešķiršanas datumu.

68. šo noteikumu 65.2. apakšpunktā minēto maksu nepiemēro personai, kas ir ieguvusi patstāvīgās prakses tiesības būvdarbu vadīšanas specialitātē, būvuzraudzības specialitātē vai būvekspertīzes specialitātē, par laikposmu, kurā tā izpilda būvinspektora pienākumus, ja tā neveic patstāvīgo praksi.

69. Kalendāra gadā, kurā personai piešķirts būvspeciālista sertifikāts vai kurā persona pārtraukusi būvinspektora pienākumu pildīšanu, ja tai piemērots šo noteikumu 68. punktā minētais nosacījums, šo noteikumu 65.2. apakšpunktā minēto maksu persona maksā proporcionāli mēnešu skaitam, kuros kompetences pārbaudes iestāde veic būvspeciālista patstāvīgās prakses uzraudzību.

70. Par sertificēšanas pakalpojumiem saņemtos līdzekļus kompetences pārbaudes iestāde izmanto kompetences novērtēšanas procesa un būvspeciālistu patstāvīgās prakses uzraudzības nodrošināšanai.

**IX. Noslēguma jautājumi**

71. Kompetences pārbaudes iestāde, ar kuru noslēgts deleģēšanas līgums, par sertificēto personu, kuras patstāvīgo praksi tā uzrauga un kurai līdz 2014. gada 1. oktobrim izsniegts terminēts sertifikāts, līdz 2018. gada 31. decembrim:

71.1. būvspeciālistu reģistrā aktualizē informāciju par būvspeciālistam piešķirtajām darbības sfērām saskaņā ar šo noteikumu 1. pielikumu;

71.2. pieņem lēmumu par būvspeciālista tiesībām veikt patstāvīgo praksi bez termiņa ierobežojuma vai [Būvniecības likuma](http://m.likumi.lv/ta/id/258572-buvniecibas-likums" \t "_blank) pārejas noteikumu [3.](http://m.likumi.lv/ta/id/258572-buvniecibas-likums" \l "pn3" \t "_blank) vai [4. punktā](http://m.likumi.lv/ta/id/258572-buvniecibas-likums" \l "pn4" \t "_blank) minētajā gadījumā, nosakot termiņu.

71.3. nosūta būvspeciālistam uzaicinājumu uz patstāvīgās prakses uzraudzības ietvaros organizēto kompetences pārbaudi, ja būvspeciālistam nav kompetences pārbaudes iestādes noteiktajā apjomā veikta patstāvīgā prakse, nav apgūtas profesionālās pilnveides programmas, vai nav bijuši citi kompetenci paaugstinoši pasākumi sertifikātā norādītajā jomā.

72. Šo noteikumu [71.2. apakšpunktā](http://m.likumi.lv/doc.php?id=269494" \l "p54" \t "_blank) minētais lēmums būvspeciālistam tiek paziņots [Paziņošanas likumā](http://m.likumi.lv/ta/id/212499-pazinosanas-likums" \t "_blank) noteiktajā kārtībā.

73. Persona, kurai anulēts būvspeciālista sertifikāts, pamatojoties uz Ministru kabineta 2014. gada 7. oktobra noteikumu Nr. 610 „Būvspeciālistu kompetences novērtēšanas un patstāvīgās prakses uzraudzības noteikumi” 45.2., 45.3., vai 45.5. apakšpunktu, var pretendēt uz būvspeciālista sertifikāta atkārtotu saņemšanu, ja tā atbilst šo noteikumu 12. punktā minētajām prasībām, ne agrāk kā divus gadus:

73.1. pēc būvspeciālista sertifikāta anulēšanas lēmuma spēkā stāšanās dienas, ja minētais lēmums nav apstrīdēts;

73.2. pēc augstākas iestādes lēmuma, ar kuru atstāts negrozīts būvspeciālista sertifikāta anulēšanas lēmums, spēkā stāšanās dienas, ja augstākas iestādes lēmums nav pārsūdzēts;

73.3. pēc tiesas sprieduma spēkā stāšanās dienas, ja augstākas iestādes lēmums ir pārsūdzēts.

74. Persona, kurai anulēts būvspeciālista sertifikāts, pamatojoties uz Ministru kabineta 2014. gada 7. oktobra noteikumu Nr. 610 „Būvspeciālistu kompetences novērtēšanas un patstāvīgās prakses uzraudzības noteikumi” 45.6. apakšpunktu, var pretendēt uz būvspeciālista sertifikāta atkārtotu saņemšanu, ja tā atbilst šo noteikumu 12. punktā minētajām prasībām, ne agrāk kā četrus gadus:

74.1. pēc būvspeciālista sertifikāta anulēšanas lēmuma spēkā stāšanās dienas, ja minētais lēmums nav apstrīdēts;

74.2. pēc augstākas iestādes lēmuma, ar kuru atstāts negrozīts būvspeciālista sertifikāta anulēšanas lēmums, spēkā stāšanās dienas, ja augstākas iestādes lēmums nav pārsūdzēts;

74.3. pēc tiesas sprieduma spēkā stāšanās dienas, ja augstākas iestādes lēmums ir pārsūdzēts.

75. Šo noteikumu 34.2., 34.3., 34.4., 34.10., 34.19., 35.1., 35.2., 35.3., 35.4., 35.8., 35.14. apakšpunkts, 37. un 61. punkts stājas spēkā 2018. gada 1. jūlijā.

76. Šo noteikumu 34.17., 34.18., 34.20., 34.21., 35.12., 35.13., 35.15. un 35.16. apakšpunkts stājas spēkā 2018. gada 1. septembrī.

77. Šo noteikumu 7.2., 7.3. apakšpunktā un 65.2.2. apakšpunktā minētais pienākums stājas spēkā 2019. gada 1. janvārī.

78. Arhitektūras jomā, ēku konstrukciju projektēšanas darbības sfērā vai siltumapgādes, ventilācijas un gaisa kondicionēšanas sistēmu projektēšanas, būvdarbu vadīšanas un būvuzraudzības darbības sfērā sertificētiem būvspeciālistiem no 2019. gada 1. aprīļa jāievēro ēku energoefektivitātes jomu regulējošo normatīvo aktu prasības.

79. Prasība pretendentam būvspeciālista sertifikāta saņemšanai vai darbības sfēru papildināšanai kompetences pārbaudes iestādē iesniegt šo noteikumu 12.2. apakšpunktā un 18. punktā minēto atbilstošas darbības sfēras būvspeciālista apliecinājumu par minimālās praktiskā darba pieredzes programmas izpildi stājas spēkā 2019. gada 1. janvārī. Līdz 2018. gada 31. decembrim pretendents kompetences pārbaudes iestādē iesniedz informāciju par praktiskā darba pieredzi ne mazāk kā trīs gadus pēdējo septiņu gadu laikā, kas iegūta pēc pirmā vai otrā līmeņa profesionālās augstākās izglītības arhitektūras, būvinženiera vai saistītā inženierzinātnes studijām.

80. Šo noteikumu 16. punktā minētajā personas praktiskā darba pieredzē ieskaitāma būvvaldes vadītāja, būvinspektora un būvinspektora palīga amata pienākumu pildīšana, kas veikta līdz šo noteikumu spēkā stāšanās dienai.

81. Būvspeciālisti, kas līdz šo noteikumu spēkā stāšanās brīdim ir ieguvuši sertifikātu būvekspertīzes specialitātē un to patstāvīgās prakses ilgums neatbilst šo noteikumu 13.2. apakšpunktam, saglabā sertifikātu bez derīguma termiņa ierobežojuma.

82. Informāciju būvspeciālistu reģistrā par kompetences pārbaudes iestādes veiktajām darbībām un pieņemtajiem lēmumiem laika periodā no šo noteikumu spēkā stāšanās brīža līdz 2018. gada 30. jūnijam pilnā apjomā kompetences pārbaudes iestāde nodrošina no 2018. gada 1. jūlija.

83. Deleģēšanas līgumi par būvspeciālistu kompetences novērtēšanu un patstāvīgās prakses uzraudzību, kas noslēgti starp Ekonomikas ministriju un kompetences pārbaudes iestādi līdz šo noteikumu spēkā stāšanās brīdim, piemērojami līdz jauna deleģēšanas līguma noslēgšanai, bet ne ilgāk kā līdz 2018. gada 31. decembrim.

84. Atzīt par spēku zaudējušiem Ministru kabineta 2014. gada 7. oktobra noteikumus Nr. 610 “Būvspeciālistu kompetences novērtēšanas un patstāvīgās prakses uzraudzības noteikumi” (“Latvijas Vēstnesis”, 2014., 203 (5263)).

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

06.03.2018.

Soida, 67013034

[santa.soida@em.gov.lv](mailto:santa.soida@em.gov.lv)